tomron87/hebrew-wikipedia-sentences-corpus huggingface dataset:
הקרב הפותח בין דניאל בריאן לדרו גולאק זכה להמון שבחים.
בריאן מאזיק מהמגזין פורבס העניק לקרב זה ציון של "+A", שהיה הגבוה ביותר לטעמו בערב ואמר ש"שניהם הביאו לידי ביטוי את האישיות שלהם אל תוך הקרב, הכימיה ביניהם הייתה טובה מאוד.
לשניהם היו את הרגעים לצאת עם היד על העליונה, אך בסופו של דבר בריאן ניצח בצדק בקרב.
זה הוא היה קרב הערב ללא ספק".
כריס מולר מהאתר Bleacher Report העניק לקרב זה ציון "A" (קרב הערב לצד אנדרדה נגד קאריו) ואמר ש"שני המתאבקים האלה הם הטכניים ביותר ב-WWE כיום, וזה היה בדיוק הקרב שציפית לראות מהם", הוא הוסיף ואמר שהוא מקווה לראות עוד מפגשים מהסוג הזה בין השניים.
וייד קלר מהאתר Pro Wrestling Torch העניק לקרב ציון של 3.5 מתוך 5 כוכבים ואמר ש"הקרב היה קרב תחרותי מתחילתו ועד סופו ובעל ק צב גבוה יותר מהסגנון הקבוע של ה-WWE".
אלטון ג'ונס מהאתר Heavy העניק לקרב גם הוא ציון של 3.5 מתוך 5 כוכבים, ואמר ש"דרו גולאק זכה לרגעי זוהר בקרב.
לפני שצפיתי בקרב, ידעתי שזאת הזדמנות חלומית עבור דרו גולאק לבצע את הפריצה שלו, ודניאל בריאן עשה את כל שביכולותו לעזור לו להשיג זאת.
הקרב היה טוב, אך נדרשו לו עוד עשר דקות לפחות כדי להגיע לרמה גבוהה."
הקרב בין אנדרדה לקאריו זכה גם כן לשבחים, אף על פי שמרבית הביקורות הופנו לכתיבת הקרב, כשנאמר שהפסדיו החוזרים ונשנים של קאריו נגד אנדרדה פוגעים באמינות הפיוד ביניהם.
בריאן מאזיק מהמגזין פורבס העניק לקרב זה ציון של "-B" ותהה "מדוע ניתנות לקאריו הזדמנויות לאתגר את אנדרדה אם לא נותנים לו לצאת עם ידו על העליונה?
מיותר לציין שאנדרדה לא צריך להיות אלוף ארצות הברית, אך בנקודת זמן הזו כל הקרבות בין השניים מתנהלים באותה המתכונת.
שניהם חזקים ובעלי יכולות אתלטיות מדהימות, אך זה הוא הזמן לסיים את הפיוד בין השניים".
אלטון ג'ונס מהאתר Heavy העניק לקרב זה ציון של 3.5 מתוך 5 כוכבים, ואמר שהקרב היה טוב, אך האכזבה הייתה ניכרת בכך שקאריו נחל הפסד לאנדרדה.
באופן הפוך ממנו, כריס מולר מהאתר Bleacher Report שיבח את הפיוד בין השניים כשאמר ש"זה כמעט בלתי אפשרי שאנדרדה וקאריו יתמודדו זה מול זה בקרב רע.
כל מפגש ביניהם הוא יותר טוב מהקודם והמפגש הזה לא היה יוצא דופן.
מילים אלו הם שגרמו לו להעניק לקרב זה ציון "A".
קרב תא ההדחות זוגות זכה לשבחים על תצוגות המתאבקים, העלילה הקצב ורגעים זכורים.
כריס מולר מהאתר Bleacher Report העניק לקרב זה ציון של "-A", כשאמר ש"ככל שמוסיפים יותר משתתפים לקרב, יותר קשה לעקוב אחר המתרחש.
גם כשהיו עשרה משתתפים בקרב בו זמנית, הם עשו עבודה נהדרת".
הוא הוסיף ואמר ש"אולי הקרב הזה לא יזכר כקרב תא ההדחות הטוב ביותר בהיסטוריה, אבל הוא הכיל מלא רגעים מהנים וסיפר מגוון של סיפורים שונים באותו הזמן".
בריאן מאזיק מהמגזין פורבס העניק לקרב זה ציון של "+B" וטען ש"המשתתפים בקרב עשו את המוטב עליהם, כשהעלילה בין אוטיס, דולף זיגלר ומנדי רוז קיבלה מספר שכבות חדשות אשר הגבירו את ההנאה".
לעומת זאת, הוא ציין שתוצאת הקרב הייתה צפויה למדי והיא זו שמשכה את המתח מן הקרב.
אלטון ג'ונס מהאתר Heavy העניק לקרב זה ציון של 4 מתוך 5 כוכבים, כששיבח את תצוגות המתאבקים והעלילה ואף הגדיר את קרב זה כקרב הערב לטעמו.
הקרב בין סטיילס לבלאק זכה לשבחים עקב היכולות הפיזיות של השניים, בנוסף לאיכות הכתיבה של הקרב.
כריס מולר מהאתר Bleacher Report העניק לקרב זה ציון של "+B" וטען ש"בלאק וסטיילס עבדו טוב יחדיו והמעורבות של אנדרטייקר בקרב הוסיפה את אלמנט ההפתעה.
אנדרטייקר וסטיילס צפויים להתכנס למפגש ביניהם באירוע רסלמניה, אך נכון לעכשיו, בלאק הוא זה שהשיג את הניצחון אשר הקנה לו מומנטום גדול להמשך".
בריאן מאזיק מהמגזין פורבס העניק לקרב ציון של "+C", כשתיאר את הקרב כ"מבדר, אבל צפוי למדי שהקרב נועד לבנות את הקרב בין סטיילס לאנדרטייקר ברסלמניה 36".
לטעמו, "פיוד בין סטיילס לבלאק יהיה בהרבה יותר מעניין, וראינו זאת באיכות הקרב ביניהם באירוע".
אלטון ג'ונס מהאתר Heavy העניק לקרב ביניהם ציון של 3.5 מתוך 5 כוכבים ואמר ש"הקרב קיבל צבע כאשר האקשן קרה כששניהם היו מחוץ לזירה".
הוא הוסיף ואמר שכולם ידעו שאנדרטייקר צפוי להגיע בשלב מסוים.
קרב תא ההדחות נשים ששימש כקרב המרכזי קיבל ביקורות מעורבות בקרב המבקרים.
כריס מולר מהאתר Bleacher Report העניק לקרב זה ציון של "-B".
ברנט ברוקהאוס מהאתר CBS Sports העניק לקרב ציון גבוה יותר של "+B" וטען ש"אם מטרת הקרב הייתה לבסס את מעמדה של בייזלר כאיום ממשי על שלטונה של בקי לינץ' כאלופת הנשים, הקרב עלה על מטרה זו.
הקרב אולי לא יזכר כקרב תא ההדחות בעל כמות האקשן הגבוהה ביותר בהיסטוריה של ה-WWE, אבל היכולת לספר את הסיפור על כוח חדש בעיר היה אפקטיבי למדי".
בריאן מאזיק מהמגזין פורבס העניק לקרב ציון ביניים של "B" ואמר ש"התצוגה הייתה דומיננטית למדי בכל קרבות תא ההדחות בהיסטוריה, וזה הראה כמה הארגון מאמין בבייזלר כנבל הראשי במחלקת הנשים שלו.
וייד קלר מהאתר Pro Wrestling Torch טען שהקרב היה "הקרב הכי פחות מבדר של הערב".
עקב התפרצות מגפת הקורונה, ארגון ה-WWE נאלץ להעביר את כל המופעים המתוכננים שלו, כולל רסלמניה 36 למתחם האימונים שלו, ה-Performance Center, הנמצא באורלנדו, פלורידה.
צעד זה החל ב-13 במרץ בתוכניות של סמאקדאון ו-205 לייב.
כמו כן, טקס היכל התהילה של ה-WWE נדחה.
אירוע ה-NXT TakeOver: Tampa Bay נדחה גם כן, אך בסופו של דבר הוחלט לבטלו; קרבות שתוכננו להתקיים באירוע זה התקיימו בתוכניות NXT, החל מ-1 באפריל.
מה-21 ועד 26 במרץ, הארגון פעל במתכונת שבה הוא הקליט מראש את התוכניות השבועיות אשר ישודרו בעתיד, כולל רסלמניה (שצולמה ב-25 וב-26 במרץ ושודרה ב-4 וב-5 באפריל).
לילה לאחר מכן בתוכנית Raw, לאחר שעלה לו בקרב נגד אליסטר בלאק, AJ סטיילס התגרה באנדרטייקר, כשהוא האשים את אשתו, מישל מק'קול, על כך שהיא הסיבה שבעלה חוזר כל פעם להתאבק.
סת' רולינס איתגר את קווין אואנס לקרב.
האחרון נענה לאתגר בחיוב ואמר שקרב זה יתקיים ברסלמניה 36.
בתוכנית סמאקדאון באותו השבוע, דולף זיגלר המשיך להתגרות באוטיס על מערכת היחסים שלו עם מנדי רוז.
ב-20 במרץ, זיגלר התערב בקרב של Heavy Machinery (אוטיס וטאקר) נגד אלופי הזוגות, המיז וג'ון מוריסון, אשר קבע האם הם יאתגרו את אלופי הזוגות לקרב על חגורות האליפות ואף גרם לפסילתם של אוטיס וטאקר.
שבוע לאחר מכן, זיגלר איתגר את אוטיס לקרב ברסלמניה 36; אתגר שאוטיס נענה אליו בחיוב.
ב-27 במרץ, הניו דיי (ביג אי וקופי קינגסטון) התחרו נגד האוסוס (ג'יי אוסו וג'ימי אוסו) בקרב אשר קבע את זהות הטוענים לכתר לאליפות הזוגות של סמאקדאון של המיז וג'ון מוריסון ברסלמניה 36. הקרב הסתיים ללא הכרעה לאחר שהמיז ומוריסון תקפו את שני הזוגות.
כשהאחרונים חשבו שבעקבות כך אין טוענים לכתר, השדר מייקל קול הודיע שגם הניו דיי וגם האוסוס יתחרו נגד המיז ומוריסון על חגורות האליפות בקרב סולם משולש.
דניאל בריאן ודרו גולאק הקימו ברית ביניהם מתוך כבוד הדדי האחד לשני.
האלוף הבין יבשתי החדש, סמי זיין, ניסה להעליב את בריאן בעקבות הסירוב להצעתו להצטרף לקבוצתו מספר שבועות קודם לכן.
בתגובה, בריאן איתגר את זיין לקרב על התואר ברסלמניה 36. האחרון נרתע והציב בפניו אתגר, שרק אם חברו, דרו גולאק, ינצח את שינסקה נקאמורה, הוא יסכים לכך.
ב-27 במרץ, גולאק גבר על נקאמורה וכתוצאה מכך הקרב בין זיין לבריאן הפך רשמי לאירוע רסלמניה 36.
08:30 8 שיינה בייזלר ניצחה את נטליה, ליב מורגן, אסקה, רובי ריוט ושרה לוגאן קרב תא ההדחות נשים אשר קבע את הטוענת לכתר לאליפות הנשים של Raw ברסלמניה 36 21:00 (א) - מתייחס למתאבק/מתאבקים שהגיעו לקרב כאלוף/אלופיםP - מציין שהקרב התקיים במופע המקדים לאירוע
קרב תא ההדחות זוגות על אליפות הזוגות של סמאקדאון
תא ההדחות (2011) הפוסטר הרשמי של האירוע בכיכובו של אדג' מידע ארגון WWE מותג(ים) Rawסמאקדאון תאריך 20 בפברואר 2011 עיר אוקלנד, קליפורניה אולם אורקל ארנה מספר צופים 11,500 שיר (י) הנושא "Ignition" בביצוע TobyMac סדרת אירועי שלם וצפה של ה-WWEרויאל ראמבלתא ההדחות(2011)רסלמניה 27 סדרת אירועי תא ההדחות2010תא ההדחות(2011)2012
תא ההדחות (2011) היה אחד מאירועי השלם וצפה של ארגון ההיאבקות האמריקאי, ה-WWE.
האירוע כלל את שני המותגים (Raw וסמאקדאון) ונערך ב-20 בפברואר 2011, באולם האורקל ארנה שבאוקלנד, קליפורניה.
האירוע היה האירוע השני בסדרת אירועי תא ההדחות.
בקרב המרכזי, ג'ון סינה ניצח את CM פאנק, ג'ון מוריסון, R-טרות', רנדי אורטון ושיימוס בקרב תא ההדחות אשר קבע את הטוען לכתר לאליפות ה-WWE ברסלמניה 27. בקרב תא ההדחות של סמאקדאון, אדג' ניצח את ביג שואו, דרו מקינטייר, קיין, ריי מיסטריו ווייד בארט ושמר על אליפות העולם במשקל כבד.
עוד ברשימת הקרבות, המיז ניצח את ג'רי לולר ושמר על אליפות ה-WWE, The Corre (הית' סלייטר וג'סטין גבריאל) ניצחו את סנטינו מארלה וולדימיר קוזלוב וזכו באליפות הזוגות של ה-WWE.
שיעור הקנייה של האירוע בטלוויזיה היה 212,000, נתון נמוך משיעור הקנייה של אירוע תא ההדחות של השנה הקודמת אשר עמד על 287,000.
תא ההדחות הוא אירוע שלם וצפה שנערך לראשונה בשנת 2010. האירוע של שנת 2011 יצר את סדרת אירועי תא ההדחות, כשכלל מתאבקים משני המותגים: Raw וסמאקדאון, בנוסף להיותו האירוע השני בסדרה.
הרעיון שעמד מאחורי האירוע הוא שהיו לו שני קרבות מרכזיים שהתקיימו בתוך מבנה "תא ההדחות" כאשר חגורת האליפות הוגנה במסגרת קרב זה או שקרב זה קבע את הטוען לכתר במועד עתידי.
לאחר שהמיז זכה באליפות ה-WWE בנובמבר 2010, פרשן התוכנית Raw, ג'רי לולר, ביקר את מעשיו של המיז, כשפדה את מזוודת הכסף בבנק שלו על האלוף לשעבר, רנדי אורטון, שהיה פצוע.
לולר הפסיד למיז בקרב TLC לאחר שעמיתו לשולחן השדרנים, מייקל קול, עצר אותו מלטפס במעלה הסולם.
לולר ניצח בקרב הראמבל לאחר שהדיח אחרון את שיימוס וכתוצאה מכך השיג לעצמו קרב על התואר באירוע תא ההדחות, בעוד שיתר המשתתפים בקרב הוכרזו לקרב תא ההדחות של Raw באירוע.
באירוע הרויאל ראמבל, אלברטו דל ריו זכה בקרב הרויאל ראמבל המסורתי, מה שזיכה אותו להתחרות על אליפות עולם שירצה באירוע הרסלמניה של אותה השנה.
לאחר מכן, הוא הכריז על כך שהוא יאבק על אליפות העולם במשקל כבד, שהוחזקה בידי אדג'.
באותה התקופה אדג' היה מעורב בפיוד נגד דולף זיגלר ועם אשתו לשעבר (כחלק מהעלילה), ויקי גררו, שלפי התסריט יצאה עם זיגלר.
בשבוע שלפני אירוע תא ההדחות, אדג' וקלי קלי ניצחו את לייקול (ליילה אל ומישל מק'קול), כשלאחר מכן גאררו פיטרה את קלי קלי.
האחרונה הוחזרה לארגון על ידי טדי לונג, ולאחר מכן גאררו הותקפה על ידי קלי, אך לייקול השיבו בחזרה עד שטריש סטרטוס נחלצה לעזרת קלי.
בתוכנית סמאקדאון האחרונה לפני האירוע, גאררו ששימשה כג'נרל מנג'רית לטענתה הפשיטה את אדג' מתואר האליפות והעניקה אותו לזיגלר.
לעומת זאת, הג'נרל מנג'ר האמיתי, טדי לונג, השיב אל אדג' את התואר.
לאחר מכן, הוכרז על קיום קרב תא ההדחות על אליפות ה-WWE באירוע, כשהמשתתפים בו היו האלוף, אדג', ביג שואו, קיין, ריי מיסטריו, וייד בארט ודרו מקינטייר.
+ אישיויות אחרות על המסך תפקיד: שם:צוות השידור באנגליתמייקל קולג'וש מתיוזבוקר טיצוות השידור בספרדיתקרלוס קבררההוגו סבינוביץ'מראייניםמאט סטרייקרטוד גרישםכרוזיםג'סטין רוברטסטוני צ'ימלשופטיםמייק קיודהג'ון קוןסקוט ארמסטרונגג'סטין קינגצ'אד פטון
לפני שהאירוע שודר בשיטת ה"שלם וצפה", התקיים קרב חושך (קרב שאינו שודר בטלוויזיה), שבו דניאל בריאן ניצח את טד דיביאסי כתוצאה מהכנעה והגן בהצלחה על אליפות ארצות הברית.
הקרב המרכזי היה קרב תא ההדחות של Raw אשר הכיל את CM פאנק, ג'ון סינה, ג'ון מוריסון, המלך שיימוס, רנדי אורטון ו-R-טרות' וקבע את הטוען לכתר לאליפות ה-WWE ברסלמניה 27. שיימוס ומוריסון פתחו את הקרב.
אורטון נכנס כמספר השלישי ופאנק הבא אחריו.
עם זאת, התא של פאנק לא נפתח, מה שאפשר לאורטון לתקוף אותו.
פאנק הודח על ידי אורטון לאחר שהאחרון ביצע עליו את מהלך ה-RKO.
מנגד, הג'נרל מנג'ר האנונימי של Raw הכריז שפאנק יחזור לקרב.
סינה נכנס הבא בתור ולאחר מכן R-טרות'.
טרות' הודח על ידי שיימוס לאחר שביצע עליו את מהלך הברוג קיק.
פאנק נכנס פעם נוספת לקרב, כשהפעם הוא הדיח את אורטון לאחר ביצוע מהלך ה-GTS.
מוריסון הדיח את שיימוס לאחר שביצע עליו קרוסבאדי מגג הכלוב.
לאחר מכן, מוריסון מצא את עצמו מודח בידי פאנק, שביצע עליו את מהלך ה-GTS.
סינה ביצע את מהלך הסיום שלו, אטיטיוד אדג'סטמנט, והדיח את פאנק מהקרב, מה שהקנה לו את הזכות להתחרות על אליפות ה-WWE ברסלמניה 27.
לאחר שהפך לטוען לכתר לאליפות ה-WWE, ג'ון סינה התחרה נגד המיז על התואר ברסלמניה 27. הקרב הסתיים בספירת חוץ כפולה, אך הרוק, השתמש בכוחו כמנחה האירוע כדי לאתחל את הקרב תחת קרב ללא חוקים וללא ספירות חוץ.
המיז ניצח את סינה ושמר על תוארו לאחר שהרוק הכה את סינה בעזרת מהלך הרוק בוטום.
זה הוביל לקיום קרב בין סינה להרוק ברסלמניה 28.
לאחר תא ההדחות, אדג' הגן בהצלחה על אליפות העולם במשקל כבד נגד אלברטו דל ריו ברסלמניה 27. ב-11 באפריל, אדג' פרש מהיאבקות עקב פציעת צוואר וכתוצאה מכך הוא נאלץ לוותר על התואר ארבעה ימים לאחר מכן בתוכנית סמאקדאון.
חברו הטוב ביותר של אדג', כריסטיאן, זכה בחגורת האליפות הפנויה, כשניצח את דל ריו באירוע חוקי אקסטרים.
מספר הדחה מתאבק מספר כניסה הודח על ידי שיטת ההדחה זמן 1 וייד בארט 3 ביג שואו הצמדה 18:48 2 ביג שואו 6 קיין הצמדה 20:54 3 דרו מקינטייר 5 קיין הצמדה 21:09 4 קיין 4 אדג' הצמדה 22:50 5 ריי מיסטריו 2 אדג' הצמדה31:30 זוכה אדג' (א) 1colspan="2"
תא ההדחות (2021) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע יכלול את שני המותגים (Raw וסמאקדאון) ונערך ב-21 בפברואר 2021, באולם הטרופיקנה פילד שבסיינט פיטרסברג, פלורידה.
האירוע היה האירוע ה-11 בסדרת אירועי תא ההדחות בנוסף להיותו האחרון אשר שודר בגרסה האמריקאית של ה-WWE Network לפני ההתמזגות עם שירות הזרמת המדיה Peacock.
בקרב המרכזי, שהיה קרב לא מתוכנן, המיז פדה את מזוודת "כסף בבנק" שלו, ניצח את דרו מקינטייר וכתוצאה מכך זכה באליפות ה-WWE, זאת לאחר שמקינטייר הגן בהצלחה על התואר בקרב תא ההדחות על אליפות ה-WWE, שהתקיים קודם לכן.
בקרב הפותח, דניאל בריאן ניצח בקרב תא ההדחות וקיבל קרב מיידי על האליפות האוניברסלית נגד רומן ריינס, כשהאחרון הגן בהצלחה על תוארו.
עוד ברשימת הקרבות, רידל ניצח את בובי לאשלי וג'ון מוריסון בקרב משולש וזכה באליפות ארצות הברית.
תא ההדחות הוא אירוע שלם וצפה שנערך לראשונה בשנת 2010. האירוע התקיים בכל שנה חוץ משנת 2016, כאירוע של חודש פברואר.
האירוע היה האירוע ה-11 בסדרת אירועי תא ההדחות והוא כלל מתאבקים משני המותגים: Raw וסמאקדאון.
לאחר ששיימוס הועבר למותג Raw בדראפט ה-WWE לשנת 2020, הוא ביסס מחדש את הברית הישנה שלו עם אלוף ה-WWE, דרו מקינטייר.
עם זאת, ב-1 בפברואר בפרק של התוכנית Raw, שיימוס בגד במקינטייר והכריז שהוא לא חבר שלו, כשחשק באליפות ה-WWE.
מאוחר יותר, מקינטייר נענה לאתגר של שיימוס לקרב על התואר.
מנגד, בשבוע שלאחר מכן, בכירי הנהלת ה-WWE, אדם פירס ושיין מקמהן הודיעו שמקינטייר יגן על אליפות ה-WWE מול חמישה אלופי WWE לשעבר בקרב תא ההדחות המסורתי באירוע תא ההדחות, שכלל את שיימוס בנוסף לג'ף הארדי, AJ סטיילס, רנדי אורטון ומר כסף בבנק, המיז.
לאחר עימות סוער עם מקינטייר במהלך פינת האירוח של המיז, "Miz TV" בשבוע שלאחר מכן, מיז הסיר את עצמו מקרב תא ההדחות של Raw.
מאחורי הקלעים, נציג קבוצת הניו דיי, קופי קינגסטון התעמת עם פירס לגבי המקום הפנוי בשל היותו אלוף WWE לשעבר.
מיז גם התעמת עם פירס, כשברצונו להעניק את מקומו הפנוי לשותפו, ג'ון מוריסון, אף על פי שהוא לא אלוף WWE לשעבר; לעומת זאת, מיז הזכיר לפירס ולקינגסטון שמוריסון הוא אלוף העולם לשעבר של ECW.
לפיכך, פירס קבע קרב בין קינגסטון למיז, שבו אם מיז ינצח, מוריסון יתפוס את מקומו, אבל אם קינגסטון ינצח, הוא יקבל את המקום הפנוי האחרון; קינגסטון ניצח בקרב.
מאוחר יותר באותו הלילה, נערך קרב גונטלט בין ששת משתתפי קרב תא ההדחות אשר קבע את זהות הנכנס האחרון לקרב תא ההדחות.
שיימוס ניצח בקרב לאחר שהדיח אחרון את מקינטייר.
בדצמבר 2020, רידל החל בפיוד עם אלוף ארצות הברית, בובי לאשלי.
ב-4 בינואר בפרק של התוכנית Raw, רידל גבר על לאשלי בקרב שאינו היה על תוארו של האחרון, מה שהקנה לו קרב על חגורת האליפות שבוע לאחר מכן, אולם, רידל הפסיד ללאשלי בקרב זה.
ב-25 בינואר בפרק של התוכנית Raw, רידל הרוויח הזדמנות נוספת לקרב על התואר נגד לאשלי לאחר שרשם ניצחון על חבריו של לאשלי לקבוצת The Hurt Business בקרב גונטלט.
רידל קיבל את קרב זה בשבוע שלאחר מכן בפרק של התוכנית Raw ובו רידל ניצח את לאשלי כתוצאה מפסילה, אך לא זכה באליפות.
בשבוע שלאחר מכן, רידל התעמת עם קית' לי, כשהאחרון הצהיר שהוא צריך לזכות באליפות ארצות הברית.
לי, לעומת זאת, התנגד לטענותיו של רידל שמגיעה לו עוד הזדמנות, זאת לאחר שהוא הפסיד בכל ההזדמנויות שניתנו לו ולכן אמר שהגיע הזמן של טוען לכתר אחר שיאתגר את לאשלי.
לי אז הצהיר שהוא ינצח את לאשלי והוא יכול גם לנצח את רידל.
מאוחר יותר באותו לילה, לי גבר על רידל.
לאחר הקרב, לאשלי תקף את לי ורידל.
לבסוף, נקבע שלאשלי יגן על אליפות ארצות הברית שלו נגד לי ורידל בקרב משולש באירוע תא ההדחות.
עם זאת, ביום האירוע, לי הוסר מקרב זה עקב פציעה.
לאחר מכן, נקבע קרב מרובע למופע המקדים של האירוע בין ריקושט, אליאס, ג'ון מוריסון ומוסטפא עלי, כשהמנצח בקרב זה ימלא את מקומו הפנוי של לי בקרב המשולש על חגורת אליפות ארצות הברית.
ב-12 בפברואר בפרק של התוכנית סמאקדאון, בכיר הנהלת ה-WWE, אדם פירס, קבע שהאלוף האוניברסלי, רומן ריינס, יגן על תוארו בקרב תא ההדחות המסורתי של אירוע תא ההדחות.
עם זאת, היועץ המיוחד של ריינס, פול היימן, ציין שהחוזה של ריינס קבע שהוא צריך להגן על האליפות באירוע, אך לא בהכרח בתוך מבנה תא ההדחות.
למורת רוחו של פירס, הוחלט אז שהמנצח בקרב תא ההדחות של סמאקדאון באירוע יקבל קרב אליפות מיידי מול ריינס באותו הלילה.
פירס מנה את בן דודו של ריינס, ג'יי אוסו, ואת קווין אואנס, שריינס ניצח באירוע הרויאל ראמבל בקרב מי שעומד אחרון, כשני המשתתפים הראשונים בקרב, כאשר ארבעת המקומות האחרים נקבעו על ידי קרבות העפלה באותו הפרק.
ברון קורבין וסמי זין העפילו לאחר שרשמו ניצחונות על ריי מיסטריו ודומיניק מיסטריו במסגרת קרב זוגות, ומאוחר יותר, סזארו ודניאל בריאן ניצחו את אלופי הזוגות של סמאקדאון, דולף זיגלר ורוברט רוד בקרב שאינו היה על חגורות האליפות של האחרונים, כדי למלא את שני המקומות האחרונים בקרב תא ההדחות.
ב-12 בפברואר בפרק של התוכנית סמאקדאון, בזמן שזוכת הרויאל ראמבל של הנשים, ביאנקה בלאייר ואלופת הנשים של סמאקדאון, סשה בנקס, דנו במי על בלאייר לבחור כיריבתה באירוע רסלמניה, הם נקטעו על ידי אלופות זוגות הנשים של ה-WWE, ניה ג'קס ושיינה בייזלר.
שתי הזוגות ניהלו קטטה ביניהן, כאשר בנקס ובלאייר יצאו עם ידן על העליונה.
בשבוע שלאחר מכן, בנקס ובלאייר חברו לרג'ינלד כדי לנצח את ג'קס, בייזלר וביילי, כשרג'ינלד הצמיד את ג'קס.
מאוחר יותר באותו הלילה, נקבע שג'קס ובייזלר תגינה על אליפות זוגות הנשים של ה-WWE נגד בנקס ובלאייר באירוע תא ההדחות.
בתחילת ינואר, לייסי אוואנס חברה לשורות ריק פלייר בניסיון ללעוג על בתו של ריק, שארלוט פלייר.
מעשה זה נמשך מספר שבועות, כאשר אוואנס וריק הפריעו בקרבות של שארלוט, שכללו גרימת הפסד אליפות זוגות הנשים של ה-WWE לשארלוט ואלופת הנשים של Raw, אסקה במופע המקדים של האירוע רויאל ראמבל.
ב-8 בפברואר בפרק של התוכנית Raw, אוואנס הצהירה שהיא מכבדת את ריק ואת מורשתו, בניגוד לבתו, שארלוט פלייר.
שארלוט יצאה החוצה ונזפה באוונס על כך שהשתמשה באביה כדי למנף את הקריירה שלה.
לאחר מכן, אוואנס טענה שכוונתה היא זכייה באליפות הנשים של Raw ואף איתגרה את שארלוט לקרב, עם התניה שלפיה אם אוואנס תנצח, היא תרוויח הזדמנות להתמודד על התואר.
אוואנס גברה על שארלוט כתוצאה מפסילה והשיגה את הקרב המיוחל מול אסקה באירוע תא ההדחות.
בשבוע שלאחר מכן במהלך קרב זוגות בין שארלוט ואסקה לאוואנס ופייטון רויס, אוואנס חשפה שהיא בהיריון.
העיתונאי של Wrestling Observer Newsletter, דייב מלצר, אישר שקרב האליפות בין אסקה לאוואנס לא יתקיים.
+ אישיויות אחרות על המסך תפקיד: שם:צוות השידור באנגליתמייקל קול (סמאקדאון)קורי גרייבס (סמאקדאון)טום פיליפס (Raw)סמואה ג'ו (Raw)ביירון סקסטון (Raw)צוות השידור בספרדיתקרלוס קבררהמרסלו רודריגזכרוזיםגרג המילטון (סמאקדאון)מייק רום (Raw)שופטיםדנילו אנפיביוג'ייסון איירסשון בנטג'סיקה קארג'ון קוןדן אנגלרדריק מוראדי אורנגוצ'אד פטוןריאן טראןרוד זאפאטהמראיינתקיילה ברקסטוןפאנל לפני האירועצ'ארלי קארוסובוקר טיג'ון "בראדשו" לייפילדפיטר רוזנברג
המופע המקדים הכיל קרב אחד בודד, ובו ריקושט, אליאס, ג'ון מוריסון ומוסטפא עלי (שלווה לקרב על ידי חבריו לקבוצת רטרביושן, מייס, טי-באר וסלאפג'ק) התמודדו זה מול זה בקרב מרובע שבו המנצח יתווסף לקרב המשולש על אליפות ארצות הברית באירוע עצמו.
בסיום, לאחר שדעתו של עלי הוסחה על ידי חבריו לקבוצה, שתקפה את ריקושט, מוריסון ביצע הצמדה על עלי, שהספיקה לו כדי להבטיח את הניצחון.
כתוצאה מכך, הוא התווסף לקרב המשולש על אליפות ארצות הברית אשר כלל את האלוף, בובי לאשלי ורידל.
עוד במהלך המופע המקדים, דווח שעקב ההכרזה של לייסי אוואנס על הריונה, אסקה תגן על אליפות הנשים של Raw מול יריבה אחרת במהלך האירוע עצמו.
עם זאת, דבר זה לא קרה.
האירוע עצמו נפתח בקרב תא ההדחות של סמאקדאון אשר כלל את סזארו, דניאל בריאן, ג'יי אוסו, קווין אואנס, המלך קורבין וסמי זיין, כשהמנצח בקרב זה קיבל קרב מיידי עבור האליפות האוניברסלית מול רומן ריינס.
בריאן וסזארו פתחו את הקרב, כשקורבין היה השלישי להיכנס.
קורבין הודח על ידי סזארו לאחר שנכנס למהלך השארפשוטר.
אואנס נכנס חמישי ואחרון להיכנס היה ג'יי אוסו.
אואנס הדיח את זיין לאחר שביצע עליו את מהלך הסטאנר.
ג'יי לכד את ידו של אואנס בדלת הראשית של התא וביצע עליו מספר מהלכי סופרקיק ולאחר מכן את מהלך האוסו ספלאש, שהספיקו לו כדי להדיח אותו.
לאחר קרב שוויוני של בריאן וסזארו, ג'יי הדיח את סזארו לאחר שביצע מהלך אוסו ספלאש נוסף.
בסיום, בריאן ביצע על ג'יי את מהלך הראנינג ני כדי להצמיד את האחרון לניצחון.
לאחר הקרב, מבנה תא ההדחות הונף באוויר מעל הזירה ורומן ריינס (שלווה לקרב על ידי פול היימן) עשה את דרכו אל הזירה על מנת להגן על תוארו מול המנצח בקרב תא ההדחות, דניאל בריאן.
בריאן ביצע על ריינס את מהלך ההכנעה שלו, ה-Yes Lock, אך האחרון חמק מכך לאחר שביצע מספר מתקפות אמה.
ריינס ביצע על בריאן את מהלך חניקת הגיליוטינה, שבתגובה התעלף.
לאחר הקרב, מנצח קרב הרויאל ראמבל של הגברים, אדג' הגיע וביצע על ריינס את מהלך הספיר.
לאחר מכן, הוא הצביע על השלט של רסלמניה, צעד שביסס באופן די ברור את רצונו של אדג' לאתגר את ריינס לקרב על האליפות האוניברסלית ברסלמניה 37, שמאוחר יותר הפך רשמי.
מאחורי הקלעים, המיז קטע את אלוף 24/7, באד באני, כשדמיאן פריסט היה לצידו.
המיז פקפק בנוכחותו של באד באני באירוע, שמנגד הצהיר שהוא אלוף 24/7 הנוכחי ועליו להיות נוכח במופעי הארגון.
באד באני לעג למיז שהוא לא אלוף בעצמו לפני שסטר לו.
אז, בובי לאשלי (שלווה לקרב על ידי MVP) הגן על אליפות ארצות הברית נגד רידל וג'ון מוריסון בקרב משולש.
בסיום, רידל תקף את לאשלי עם הקב של MVP.
בזמן שלאשלי היה מחוץ לזירה, רידל ביצע על מוריסון את מהלך ה-Bro-Derek כדי לנצח בקרב ולזכות באליפות ארצות הברית, האליפות הראשונה שלו ברוסטר הראשי.
בקרב הלפני אחרון, ניה ג'קס ושיינה בייזלר הגנו על אליפות זוגות הנשים של ה-WWE נגד המנצחת בקרב הרויאל ראמבל של הנשים, ביאנקה בלאייר ואלופת הנשים של סמאקדאון, סשה בנקס.
בסיום, רג'ינלד הגיע לזירה והעביר בקבוק שמפניה לבנקס כדי שתשתמש בו כנשק בזמן שדעתו של השופט הוסחה.
תוכנית זו לא יצאה לפועל, מכיוון שבזמן שדעתה של בנקס הוסחה על ידי אותו רג'ינלד, ג'קס ביצעה עליה את מהלך הסמואן דרופ ולאחר מכן הצמידה אותה לניצחון, שהקנה לה ולבייזלר הגנה מוצלחת על חגורות האליפות.
מאחורי הקלעים, MVP דיבר עם המיז, שאחז בידו את מזוודת כסף בבנק שלו.
בקרב המרכזי, דרו מקינטייר הגן על אליפות ה-WWE בקרב תא ההדחות נגד ג'ף הארדי, קופי קינגסטון, AJ סטיילס (שלווה לקרב על ידי אומוס), רנדי אורטון ושיימוס.
הארדי ואורטון פתחו את הקרב כראשונים.
השלישי להיכנס היה מקינטייר, כשאחריו נכנס קינגסטון.
קינגסטון הדיח את אורטון לאחר מהלך הצמדה בסיסי, הדחה שבעקבותיה גרמה לאורטון הזועם לבצע על קינגסטון והארדי את מהלך הסיום שלו, ה-RKO.
אומוס פרץ את תא הכלוב של סטיילס מבחוץ, דבר שאיפשר לסטיילס להיכנס מוקדם יותר לקרב.
בכיר הנהלת ה-WWE, אדם פירס הגיע והרחיק את אומוס ממתחם הזירה.
האחרון להיכנס לקרב היה שיימוס, שהדיח את קינגסטון לאחר ביצוע מהלך הסיום שלו, הברוג קיק.
לאחר שהארדי ביצע על סטיילס את מהלך הסוואנטון בומב, מקינטייר הדיח את הארדי לאחר שביצע עליו את מהלך הסיום שלו, ה-Claymore Kick.
סטיילס הדיח את שיימוס מהקרב לאחר מהלך הפנומנל פורארם.
בזמן שסטיילס ניסה לבצע על מקינטייר את אותו המהלך, האחרון ביצע עליו את מהלך ה-Claymore Kick בעודו באוויר ולאחר מכן הצמיד אותו לניצחון, שהקנה לו הגנה מוצלחת על התואר.
לאחר הקרב, בזמן שמבנה הכלוב הועלה מעל הזירה, בובי לאשלי המתוסכל הופיע וביצע על מקינטייר את מהלך הספיר ואף המשיך לתקוף אותו באופן אכזרי ולבצע עליו את מהלך ה-Hurt Lock.
המיז רץ לזירה ופדה את מזוודת כסף בבנק שלו בזמן שלאשלי עשה את דרכו אל מאחורי הקלעים.
לאחר ניסיון הצמדה לא מוצלח, המיז ביצע על מקינטייר את מהלך הסיום שלו, הסקול קראשינג פינאלי כדי לזכות באליפות ה-WWE בפעם השנייה בקריירה שלו, כשהפעם הקודמת הייתה בשנת 2010, גם היא לאחר פדיית מזוודת כסף בבנק.
כמו כן, זכייה זו הפכה אותו לאלוף הגראנד סלאם הראשון שזוכה בחגורות האליפות פעמיים בהיסטוריה של ה-WWE.
מס' תוצאות התניות זמן P1 ג'ון מוריסון ניצח את אליאס, מוסטפא עלי (עם מייס, טי-באר וסלאפג'ק) וריקושט קרב מרובעהמנצח בקרב התווסף לקרב משולש על אליפות ארצות הברית באירוע עצמו.
00:30 (א) - מתייחס למתאבק/מתאבקים שהגיעו לקרב כאלוף/אלופיםP - מציין שהקרב התקיים במופע המקדים לאירוע
קרב תא ההדחות של סמאקדאון
תא הדלי הוא מערכת זרימה גלובלית באטמוספירה.
מקורה באזור קו המשווה משם היא זורמת לכיוון הקטבים בגובה 10–15 ק"מ, יורדת באזורים הסובטרופיים וחוזרת לאזור הטרופי בגובה נמוך.
זרימה זו יוצרת את רוחות הסחר, את חגורות הגשם הטרופיות והוריקנים, מדבריות סובטרופיים וזרמי סילון.
בתאי הדלי נוצרים שקעים ברומטריים בערך בקווי רוחב 0–30.
השפעות עיקריות על משקעים לפי קווי רוחב
האזור שבו מתכנסות הרוחות מקו המשווה נקרא אזור ההתכנסות האינטרטרופי.
באזור זה מתחוללות סופות רעמים היוצרות משקעים רבים.
בחלק העולה של תא הדלי מתעבים רוב אדי המים ויוצרים משקעים, ובחלק היורד האוויר יבש.
כשהאוויר יורד, הלחות היחסית יורדת, מכיוון שבעלייה האוויר התחמם כתוצאה מדחיסתו על ידי לחץ האוויר שמעליו.
נוצר אזור של לחץ גבוה.
באזורים הסובטרופיים יש פחות הולכה או סערות מאשר בחגורת קו המשווה, ושם נמצאים רבים ממדבריות העולם.
עם זאת, המדבריות אינם מתפשטים לצדן המזרחי של היבשות השונות, כתוצאה מזרמי אוקיינוס שנוצרים על ידי רוחות הסחר.
רוב האזורים השחונים על כדור הארץ נמצאים באזורים שמתחת לחלק היורד של זרמי הדלי, בערך בקו רוחב 30. יש הוכחות מסוימות שהתפשטותם של תאי הדלי קשורה לשינוי האקלים.
מודלים חוזים שתהיה התפשטות נוספת עם עליית הטמפרטורה הגלובלית הממוצעת, אולי ב-2 קווי רוחב במשך המאה ה-21. זה יוכל להוביל לשינויים משמעותיים בכמות המשקעים באזור קווי הרוחב שבשולי התאים.
מדענים חוששים שההתחממות הגלובלית תביא לשינויים באקוסיסטם באזורים הטרופיים ושהאזוריים המדבריים יהפכו יבשים עוד יותר ויתרחבו.
באזור קו רוחב 30 יירד פחות גשם וייפגעו קשה החקלאות ואספקת המזון.
קיימות הוכחות חותכות לשינוי אקלים בעוצמה המוכרת מההיסטוריה של כדור הארץ שאירע ביערות הגשם במרכז אפריקה בסביבות 850 לפנה"ס.
על פי עדויות ממאובנים של אבקת צמחים, התחולל שם שינוי קיצוני בצמחייה שהפכה לכזו של סוונה.
זה מיוחס להתייבשות בקנה מידה גדול שייתכן שהייתה קשורה להתחממות הדרגתית ולאו דווקא לבצורות תקופתיות.
ההשערה לפיה הפחתה בפעילות השמש מצמצמת את טווח קווי הרוחב של תאי הדלי ומפחיתה את עוצמת המונסונים, נתמכת על ידי נתונים המצביעים על עליה ביובש במרכז מערב אפריקה ועליה במשקעים באוזרים ממוזגים צפוניים.
בינתיים הסערות באזורים הממוזגים התגברו ונעו לכיוון קו המשווה.
תא ההדחות (2022) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network באופן בינלאומי ובשירות הזרמת המדיה Peacock ברחבי ארצות הברית.
האירוע כלל את שני המותגים (Raw וסמאקדאון) ונערך ב-19 בפברואר 2022, באולם ג'דה סופרדום שבג'דה, ערב הסעודית.
האירוע היה האירוע ה-12 בסדרת אירועי תא ההדחות והוא היה האירוע השביעי תחת הסכם עשר השנים של ה-WWE בערב הסעודית, שנקרא "החזון הסעודי 2030".
אירוע זה היה אירוע תא ההדחות הראשון אשר התקיים בערב הסעודית, מחוץ לארצות הברית, והראשון אשר נערך ביום שבת.
האירוע היה האירוע ה-12 בסדרת אירועי תא ההדחות והוא כלל מתאבקים משני המותגים: Raw וסמאקדאון.
בנוסף לשידורו באופן בינלאומי בערוץ של ה-WWE Network, זהו היה אירוע תא ההדחות הראשון אשר מועבר בשירות הזרמת המדיה Peacock ברחבי ארצות הברית לאחר התמזגות ערוץ ה-WWE Network עם Peacock במרץ 2021.
ב-17 בינואר 2022, האירוע השביעי תחת הסכם זה הוכרז לתא ההדחות, ביום שבת, ה-19 בפברואר 2022 באולם ג'דה סופרדום שבג'דה, ערב הסעודית.
באירוע הרויאל ראמבל, בובי לאשלי ניצח את ברוק לסנר וזכה באליפות ה-WWE.
בפרק העוקב של התוכנית Raw, בכיר הנהלת ה-WWE, אדם פירס הודיע שלאשלי יגן על אליפות ה-WWE בקרב תא ההדחות באירוע תא ההדחות.
לאחר הודעה זו, לסנר יצא אל הזירה במדי הקרב שלו ודרש קרב חוזר מלאשלי בטענה שהאחרון לא זכה בתואר באופן הוגן; לעומת זאת, על פי עצתו של MVP, לאשלי סירב.
פירס הודיע הודעה נוספת שלפיה לסנר יהיה אחד מששת המשתתפים בקרב תא ההדחות.
מאוחר יותר באותו הערב, סת' "פריקין" רולינס הודיע על כך שהוא יהיה אחד המשתתפים בקרב זה.
שלושת המקומות האחרונים נקבעו בקרבות העפלה: אוסטין ת'יאורי, רידל ו-AJ סטיילס העפילו לקרב תא ההדחות לאחר שניצחו את קווין אואנס, אלוף הזוגות של Raw, אוטיס וריי מיסטריו, בהתאמה.
רומן ריינס במקור היה אמור להתמודד נגד גולדברג ברסלמניה 36 באפריל 2020, אך עקב תחילתה של מגפת הקורונה, ריינס הסיר עצמו מהקרב בשל מצבו החיסוני עקב התמודדות עם מחלת הלוקמיה.
גולדברג התמודד באותו אירוע מול מתמודד אחר שניצח אותו על התואר.
כמעט שנתיים לאחר מכן, ב-4 בפברואר 2022 בפרק של התוכנית סמאקדאון, עם ריינס כאלוף לאחר שזכה בתואר זה בפייבאק באוגוסט 2020, גולדברג הופיע וקרא תיגר על ריינס לקרב על האליפות האוניברסלית באירוע תא ההדחות, אשר הפך רשמי מאוחר יותר.
באירוע Day 1, דרו מקינטייר ניצח את מאדקאפ מוס, שלווה לקרב על ידי האפי קורבין.
מאוחר יותר באותו הערב, בזמן שמקינטייר התראיין מאחורי הקלעים, קורבין ומוס תקפו ופצעו את צווארו, מה שדווח על זה שהיה דרוש ניתוח.
באירוע הרויאל ראמבל, מקינטייר ערך חזרה מפתיעה מפציעתו במהלך קרב הרויאל ראמבל המסורתי והדיח את קורבין ומוס, לאחר מכן, מקינטייר תקף את רובין ומוס עם מדרגות הזירה לאחר הדחתם.
בפרק העוקב של התוכנית סמאקדאון, מקינטייר הצהיר שהוא ימשיך לפגוע בשניים מכיוון שהם כמעט הביאו לקץ את הקריירה שלו.
קרב חוזר בין מקינטייר ומוס נקבע לאירוע תא ההדחות.
כעבור מספר ימים, נודע שהתניית הקרב החדשה לקרב היא קרב ספירות בכל מקום.
ב-7 בפברואר בפרק של התוכנית Raw, קרב תא ההדחות נשים תוכנן לאירוע, כאשר למנצחת מוענקת ההזדמנות להתמודד על אליפות הנשים של Raw מול בקי לינץ' ברסלמניה 38. ביאנקה בלאייר, ליב מורגן, ריאה ריפלי, דודרופ וניקי A.S.H.
הוכרזו לקרב זה, כשמקום אחד נותר פנוי.
שבוע לאחר מכן בתוכנית, בלאייר ניצחה בקרב גונטלט אשר קבע את זהות המשתתפת שתיכנס לקרב אחרונה.
בנוסף באותו הפרק, לאחר שבועות של פגישות טיפול לאחר שהבובה לילי הושמדה באירוע חוקי אקסטרים, אלכסה בליס השלימה את הפגישה האחרונה שלה והכריזה על עצמה כמשתתפת השישית והאחרונה בקרב תא ההדחות.
+ אישיויות אחרות על המסך תפקיד: שם:צוות השידור באנגליתמייקל קולקורי גרייבסביירון סקסטוןצוות השידור בערבית פייסל אלמוסייבג'וד אלדג'אניכרוזמייק רוםשופטיםדנילו אנפיביוג'סיקה קארדן אנגלראדי אורנגוצ'אד פטוןריאן טראןדארל שארמהמראייןקווין פטריקפאנל לפני האירועג'קי רדמונדמאט קאמפפיטר רוזנברג
המופע המקדים הכיל קרב אחד בודד, ובו ריי מיסטריו (שלווה לקרב על ידי בנו, דומיניק) התמודד מול המיז.
במהלך הקרב, המיז השיג כיסא, לעומת זאת, ריי בלם ניסיון עתידי לשימוש בו, כשקפץ עליו בעזרת מהלך הקרוסבאדי.
כשמיז ניסה להשתמש בכיסא שוב, דומיניק סיכל את הניסיון, לעומת זאת, המיז העמיד פנים שהוא הותקף על ידי דומיניק.
כתוצאה מכך, השופט, שלא היה עירני למתרחש, הרחיק את דומיניק ממתחם הזירה.
מנגד, זמן קצר לאחר מכן, ריי ביצע על המיז הצמדה פשוטה על מנת לנצח בקרב.
לאחר הקרב, ריי ודומיניק ביצעו על המיז מהלך 619 משותף.
האירוע עצמו נפתח בקרב שבו רומן ריינס (שלווה לקרב על ידי פול היימן) הגן על האליפות האוניברסלית מול גולדברג.
בתחילת הקרב, ריינס השליך את גולדברג מחוץ לזירה.
השניים נאבקו אחד בשני מחוץ לזירה, שם גולדברג זרק את ריינס אל תוך מעקה הבטיחות.
בחזרה בזירה, גולדברג ביצע על האלוף האוניברסלי את מהלך הספיר.
בזמן שהוא ניסה לבצע את מהלך הג'קהאמר, ריינס הפך זאת למהלך היורנאגי, שלא הספיק לו על מנת לנצח.
ריינס המשיך וביצע על גולדברג את מהלך "אגרוף הסופרמן".
בזמן שריינס ניסה לבצע על גולדברג את מהלך הספיר, האחרון חמק מכך וביצע במקום מהלך ספיר משלו.
גולדברג ניסה לבצע פעם נוספת את מהלך הג'קהאמר, לעומת זאת, ריינס הפך זאת למהלך חניקת הגיליוטינה, שבעקבותיו גולדברג התעלף.
אז, התקיים קרב תא ההדחות של הנשים אשר כלל את אלכסה בליס, ביאנקה בלאייר, דודרופ, ליב מורגן, ניקי A.S.H.
וריאה ריפלי, כשהמנצחת בקרב זה קיבלה קרב על אליפות הנשים של Raw ברסלמניה 38. ליב מורגן וניקי A.S.H.
היו הראשונות בזירה שהחלו את הקרב.
השלישית להיכנס הייתה דודרופ, כשאחריה נכנסה ריפלי.
ריפלי רדפה אחר ניקי, כששתיהן טיפסו במעלה הכלוב ונפלו לבסוף על מורגן.
ריפלי ביצעה על ניקי את מהלך הסיום שלה, ה-Riptide על מנת להדיח את האחרונה מהקרב.
הכניסה החמישית הייתה אלכסה בליס.
מורגן הדיחה את דודרופ מהקרב לאחר שביצעה עליה את מהלך הסיטאאוט פאוורבומב.
האחרונה להיכנס לקרב הייתה ביאנקה בלאייר, שזכתה בהזדמנות להיכנס אחרונה לאחר שניצחה בקרב הגונטלט בפרק האחרון של Raw לפני קיום האירוע.
בלאייר וריפלי ביצעו על מורגן ובליס את מהלך הסופלקס בשהייה באוויר, בהתאמה.
בליס ביצעה על מורגן את מהלך הטוויסטד בליס, מהלך שהספיק לה כדי להדיח אותה מהקרב.
בלאייר ביצעה על ריפלי את מהלך הסיום שלה, ה-Kiss of Death ולאחר מכן הדיחה אותה.
בסיום, בלאייר ביצעה על בליס את אותו המהלך כדי לנצח בקרב ולקבל בתמורה קרב על אליפות הנשים של Raw ברסלמניה 38.
בקרב שבא לאחר מכן, נעמי ורונדה ראוזי התמודדו בקרב זוגות מול אלופת הנשים של סמאקדאון, שארלוט פלייר ובכירת הנהלת ה-WWE, סוניה דוויל בהתניה שלפיה ראוזי תתאבק עם יד קשורה מאחורי גבה.
בסיום, ראוזי גרמה לדוויל להיכנע לאחר שביצעה עליה מהלך בריח, מהלך שהעניק לה ולנעמי את הניצחון בקרב.
בקרב הרביעי, דרו מקינטייר התמודד מול מאדקאפ מוס (שלווה לקרב על ידי ברון קורבין) בקרב ספירות בכל מקום.
בסיום, מקינטייר השיג את הניצחון בקרב לאחר שביצע על מוס את מהלך הסיום שלו, ה-Claymore Kick.
בקרב הלפני אחרון, בקי לינץ' הגנה על אליפות הנשים של Raw נגד ליטה.
לינץ' ניצחה בקרב לאחר שביצעה על ליטה את מהלך המנהנדל סלאם, שהספיק לה על מנת לשמור על התואר.
לפני הקרב המרכזי, בזמן הגעתם של ה-Viking Raiders (אריק ואיבר) לקרב על אליפות הזוגות של סמאקדאון שלהם מול אלופי הזוגות, האוסוס (ג'יי אוסו וג'ימי אוסו), האחרונים תקפו אותם לפני תחילת הקרב; קרב שבסופו של דבר לא התקיים.
בקרב המרכזי, בובי לאשלי הגן על אליפות ה-WWE בקרב תא ההדחות נגד AJ סטיילס, אוסטין ת'יאורי, ברוק לסנר, רידל וסת' "פריקין" רולינס.
ת'יאורי ורולינס פתחו את הקרב כראשונים.
רולינס ביצע על ת'יאורי את מהלך הבאקל בומב על התא שבו היה נמצא לאשלי.
המכה שספג לאשלי גרמה לו להיות מלווה על ידי הצוות הרפואי אל מאחורי הקלעים, כאשר דווח על הדחתו מהקרב.
השלישי להיכנס היה רידל, כשאחריו נכנס AJ סטיילס.
הכניסה החמישית הייתה אמורה להיות של אלוף ה-WWE, לאשלי, לעומת זאת, מכיוון שהוא הוסר מהקרב, לסנר שהיה חסר סבלנות לחכות לתורו בסבלנות, שבר את התא שלו ונכנס אל הקרב מוקדם מהרגיל.
לסנר ביצע את מהלך הסיום שלו, ה-F5 על רולינס, סטיילס ורידל והדיח אותם זה אחר זה.
לאחר שספג מהלך מתחת לחגורה ו-DDT מת'יאורי, שלא הספיקו לו על מנת להפוך לאלוף החדש, לסנר ביצע על האחרון את מהלך ה-F5 מאחד מגגות התא.
לאחר מכן, לסנר הצמיד את ת'יאורי לניצחון, שהקנה לו זכייה מספר שביעית בתואר.
זכייה זו הפכה אותו לזוכה הרויאל ראמבל הראשון שזוכה באליפות עולם לפני רסלמניה.
לאחר הזכייה, הוכרז שהקרב המתוכנן בין לסנר לאלוף האוניברסלי, רומן ריינס יהיה כעת קרב "המנצח זוכה בהכל".
מס' תוצאות התניות זמן P1 ריי מיסטריו ניצח את המיז קרב יחידים 08:20 2 רומן ריינס (א) (עם פול היימן) ניצח את גולדברג בהכנעה טכנית קרב יחידים על האליפות האוניברסלית 06:00 3 ביאנקה בלאייר ניצחה את אלכסה בליס, דודרופ, ליב מורגן, ניקי A.S.H.
קרב תא ההדחות של הנשים
מספר הדחה מתאבק מספר כניסה הודח על ידי שיטת ההדחה זמן 1 ניקי A.S.H.
1 ריאה ריפלי הצמדה 06:20 2 דודרופ 3 ליב מורגן הצמדה 08:50 3 ליב מורגן 2 אלכסה בליס הצמדה 12:10 4 ריאה ריפלי 4 ביאנקה בלאייר הצמדה 12:45 5 אלכסה בליס 5 ביאנקה בלאייר הצמדה 15:45 זוכה ביאנקה בלאייר6colspan="2"
קרב תא ההדחות של הגברים
מספר הדחה מתאבק מספר כניסה הודח על ידי שיטת ההדחה זמן 1 בובי לאשלי (א) לא היה כשיר להתחרות 2 סת' רולינס 2 ברוק לסנר הצמדה 09:50 3 רידל 3 10:05 4 AJ סטיילס 4 11:00 5 אוסטין ת'יאורי 1 14:55 זוכה ברוק לסנר 5colspan="2"
תא ההדחות 2023 (המכונה No Escape בגרמניה) היה אירוע השלם וצפה ה-13 בסדרת אירועי תא ההדחות של ארגון ההיאבקות האמריקאית, WWE.
הוא כלל מתאבקים משני המותגים (Raw וסמאקדאון) ונערך ב-18 בפברואר 2023, באולם הסנטר בל, שבמונטריאול, קוויבק, קנדה.
זה היה אירוע תא ההדחות הראשון שהתקיים בקנדה והשני שהתקיים מחוץ לארצות הברית, לאחר האירוע של 2022. זה גם ציין את אירוע ה-WWE הגדול הראשון שנערך במונטריאול מאז נקודת הפריצה בספטמבר 2009, כמו גם את אירוע תא ההדחות הראשון ששודר בשידור חי באתר Binge באוסטרליה.
זה יהיה אירוע התא ההדחות הראשון שמתקיים בקנדה, והשני שמתקיים מחוץ לארצות הברית, לאחר האירוע של 2022, שנערך בערב סעודית.
כמו כן, הוכרז שהפרק של סמאקדאון ב-17 בפברואר ישודר בשידור חי מאותו אולם.
חבילות אירוח פרימיום יצאו למכירה ב-28 באוקטובר לפני שכרטיסים לציבור הרחב היו זמינים ב-18 בנובמבר.
ב-30 בינואר בפרק של התוכנית Raw, הוכרז כי אוסטין ת'יאורי יגן על אליפות ארצות הברית בתוך קרב תא ההדחות המסורתי, הכרזה שהפכה זאת לפעם הראשונה שבו תואר זה מוגן בתוך התא.
קרבות ההעפלה החלו בפרק של אותו הלילה, כאשר סת' "פריקין" רולינס, ג'וני גרגאנו וברונסון ריד הרוויחו את מקומם לאחר שניצחו את צ'אד גייבל, ברון קורבין ודולף זיגלר.
קרבות ההעפלה האחרונים התרחשו בפרק של השבוע שלאחר מכן, שבו דמיאן פריסט ומונטז פורד נוספו לקרב תא ההדחות לאחר שגברו על אנג'לו דוקינס ואליאס, בהתאמה.
המעפילות הראשונות אושרו שיהיו ארבע הנשים האחרונות מקרב הרויאל ראמבל: אסקה וניקי קרוס מהמותג Raw, וליב מורגן וראקל רודריגז מהמותג סמאקדאון.
המקומות שנותרו בקרב תא ההדחות הוכרעו בשני קרבות מרובעים.
הראשון התקיים ב-3 בפברואר בבפרק של התוכנית סמאקדאון, ובו נטליה ניצחה את שיינה בייזלר, שוטצי וזלינה וגה, ואילו הקרב המרובע השני התרחש ב-6 בפברואר בתוכנית Raw, בו כרמלה, שחזרה שבוע לפני כן, ניצחה את קנדיס לאריי, מיה יים, ופייפר ניבן.
בשבוע שלאחר מכן, גם בקי לינץ' וגם ביילי הביעו את רצונם להיכנס לתא ההדחות, אולם בלאייר קטעה את דבריהם והצהירה שאם הן רוצות להיכנס לקרב, עליהן לנצח אותה קודם.
לפיכך, אדם פירס קבע קרב משולש לאותו הלילה, שבו אם ביילי או לינץ' תנצחנה, אז הן תתווספנה לקרב, אולם אם בלאייר תנצח, אף אחת מהן לא תתווספנה; באותו הקרב, בלאייר יצאה עם ידה על העליונה.
לאחר שרומן ריינס שמר על אליפות ה-WWE האוניברסלית הבלתי מעורערת באירוע הרויאל ראמבל, האוסוס (ג'יי אוסו וג'ימי אוסו) וסולו סיקואה תקפו את יריבו של ריינס, קווין אואנס, בעוד שחבר קבוצת הבלודליין, סמי זיין צפה במתרחש כחסר אונים, שכן אואנס היה חברו משכבר הימים של זיין.
בעוד ריינס עמד לתקוף את אואנס חסר ההגנה בעזרת כיסא, זיין התחנן בפני ריינס להפסיק.
ריינס הורה לאחרון לתקוף את אואנס עם הכיסא כדי להוכיח את נאמנותו לקבוצה.
לאחר שגבו של ריינס הופנה, זיין תקף את האלוף הבלתי מעורער עם הכיסא.
זיין התנצל בפני ג'יי על מעשיו רק בשביל שג'ימי, סיקואה וריינס יתקפו את זיין.
ג'יי המבולבל רגשית, שחיבב את זיין, צפה לפני שעזב את הזירה כששאר חברי קבוצת הבלודליין המשיכו את התקיפה שלהם על זיין ואואנס.
בפרק העוקב של התוכנית סמאקדאון, כשריינס ניסה להתייחס לאירועים ברויאל ראמבל, זיין תקף את ריינס מאחור והצהיר שהוא בתחילה הוא לא רצה שום דבר מריינס, אבל לאחר מה שקרה לו, הוא רוצה את אליפות ה-WWE האוניברסלית הבלתי מעורערת.
ג'יי נעדר באותו הלילה, כשג'ימי וסיקואה תקפו את זיין, ולאחר מכן, ריינס נענה לאתגר שלו, וקבע שמכיוון שזיין פגע במשפחתו, הוא יפגע בזיין מול משפחתו במונטריאול.
באירוע חוקי אקסטרים באוקטובר 2022, חבר קבוצת The Judgment Day, פין באלור, ניצח את אדג' בקרב "אני נכנע" לאחר שחברתו לקבוצת "יום הדין", ריאה ריפלי, אילצה אותו לפרוש לאחר שאיימה לתקוף את אשתו של אדג', בת' פיניקס, עם כיסא.
למרות הכניעה של אדג', ריפלי תקפה בכל זאת את פיניקס בלי רחמים.
באירוע הרויאל ראמבל, אדג' חזר כמשתתף בקרב הרויאל ראמבל לגברים, שם התמודד מול חברי "יום הדין", באלור, דמיאן פריסט ודומיניק מיסטריו.
לאחר שאדג' הדיח את באלור ופריסט, אדג' ניסה להדיח את מיסטריו, אולם באלור ופריסט הדיחו את אדג', כשהם מחוץ לזירה.
לאחר מכן, התפתחה קטטה בין אדג' ליום הדין במעבר הכניסה.
כשהיה ונדמה שאדג' התגבר על השניים, ריפלי הצטרפה ותקפה אותו, עד שפיניקס ביצעה את חזרתה ואת מהלך הספיר על ריפלי.
ב-6 בפברואר בפרק של התוכנית Raw, אדג' ופיניקס איתגרו את באלור וריפלי לקרב זוגות מעורב בתא ההדחות, אתגר שאליו באלור נענה בחיוב.
ברויאל ראמבל 2022, בובי לאשלי ניצח את ברוק לסנר, הודות להפרעתו של רומן ריינס (שהיה מעורב בפיוד עם לסנר באותה תקופה).
לשניים היה קרב חוזר באירוע היהלום שבכתר בחודש נובמבר, בו ניצח לסנר.
בפרק הספיישל Raw is XXX, שהתקיים ב-23 בינואר 2023, לסנר חזר מהפסקה מן המרקע והפריע ללאשלי בקרב על אליפות ארצות הברית, שבעקבותיו, לאשלי הפסיד.
לאחר מכן, השניים התחרו בקרב הרויאל ראמבל, בו לאשלי הדיח את לסנר.
ב-6 בפברואר בפרק של התוכנית Raw, לסנר הופיע עם חוזה לקרב מול לאשלי באירוע תא ההדחות.
לאשלי יצא והצהיר כי יתן ללסנר תשובה מאוחר יותר לאחר עיון בחוזה.
זה גרם ללסנר לתקוף את לאשלי עם שני מהלכי F-5. חתימת החוזה לקרב התרחשה בשבוע שלאחר מכן, ולאחר שלאשלי תקף את לסנר, הוא חתם על החוזה בצעד שהפך את הקרב ביניהם לרשמי.
מספר הדחהמתאבקתמספר כניסההודחה על ידישיטת ההדחהזמן1ניקי קרוס4ראקל רודריגזהצמדה11:402ליב מורגן2נטליה ואסקההכנעה טכנית16:403נטליה1כרמלההצמדה17:254ראקל רודריגז3כרמלה ואסקההצמדה18:255כרמלה5אסקההכנעה19:30זוכהאסקה6colspan="2"
קרב תא ההדחות על אליפות ארצות הברית
מספר הדחהמתאבקמספר כניסההודח על ידישיטת ההדחהזמן1ברונסון ריד5מונטז פורדהצמדה18:002ג'וני גרגאנו1דמיאן פריסטהצמדה23:053דמיאן פריסט4מונטז פורדהצמדה25:004מונטז פורד6אוסטין ת'יאוריהצמדה27:455סת' "פריקין" רולינס2אוסטין ת'יאוריהצמדה31:30זוכהאוסטין ת'יאורי3colspan="2"
תא הכתבים המדיניים הוא התאגדות בלתי פורמלית של עיתונאים המסקרים את פעילותו של ראש ממשלת ישראל והפעילות המדינית-ביטחונית של ממשלת ישראל.
התא נוסד ב-7 בפברואר 2014 על ידי עיתונאים, על מנת לקדם שיתוף הפעולה, ודיאלוג מקצועי מול המערכת המדינית והביטחונית, להגביר את הנגישות והשקיפות של גופים אלה כלפי התקשורת וממנה אל הציבור בישראל.
תא הכתבים המדיניים מכסה לרוב את פעילותו של ראש הממשלה, קבלת אישורים להשתתפות באירועים, ביקורים מדיניים, ומסיבות עיתונאים של ראש הממשלה מטופלות מול מערך הדוברות והתקשורת במשרד ראש הממשלה שאותה מנהל דובר ראש הממשלה.
בנוסף מצטרף תא הכתבים המדיניים לפמליות ראש הממשלה ונשיא המדינה בביקורים מדיניים בחוץ לארץ.
עיתונאי תא הכתבים המדיניים עורכים מעת לעת פגישות תדרוך עם גורמים מקצועיים, בממשלה ומחוצה לה.
יושב ראש תא העיתונאים נכון לשנת 2023 הוא עיתונאי ידיעות אחרונות ו-ynet איתמר אייכנר.
תא ההדחות: טורונטו הפוסטר הרשמי של האירוע בכיכובו של ג'ון סינה מידע ארגון WWE מותג(ים) Rawסמאקדאון תאריך 1 במרץ 2025 עיר טורונטו, אונטריו, קנדה אולם רוג'רס סנטר מספר צופים 38,493 סדרת אירועי שלם וצפה של ה-WWENXT Vengeance Dayתא ההדחות:טורונטוStand & Deliver סדרת אירועי תא ההדחותפרת'תא ההדחות:טורונטו—
תא ההדחות: טורונטו (המכונה No Escape: Toronto בגרמניה) היה אחד מאירועי השלם וצפה של ארגון ההיאבקות האמריקאי, ה-WWE, ששודר בנטפליקס באופן בינלאומי ובשירות הזרמת המדיה Peacock ברחבי ארצות הברית.
האירוע כלל את שני המותגים (Raw וסמאקדאון) ונערך ב-1 במרץ 2025, ברוג'רס סנטר שבטורונטו, אונטריו, קנדה.
האירוע היה האירוע ה-15 בסדרת אירועי תא ההדחות והוא היה האירוע הראשון שיתקיים בטורונטו, בנוסף לקיומו ברוג'רס סנטר לראשונה מאז רסלמניה 18 בשנת 2002 (שנודע אז בשם "סקיי דום").
אירוע זה היה אירוע תא ההדחות השני שהתקיים בקנדה לאחר האירוע של שנת 2023, בנוסף להיותו אירוע תא ההדחות הרביעי ברציפות שהתקיים מחוץ לארצות הברית.
מספר הדחהמתאבקתמספר כניסההודחה על ידישיטת ההדחהזמן1נעמי1לא הייתה כשירה להשתתףהותקפה על ידי ג'ייד קרגיל03:232ביילי5ליב מורגןהצמדה19:053רוקסן פרז4אלכסה בליס23:054אלכסה בליס6ליב מורגן25:355ליב מורגן2אסקה29:15זוכהביאנקה בלאייר3colspan="2"
מספר הדחהמתאבקמספר כניסההודח על ידישיטת ההדחהזמן1דרו מקינטייר1דמיאן פריסטהצמדה13:102דמיאן פריסט3לוגאן פול14:253לוגאן פול4CM פאנק18:304סת' "פריקין" רולינס230:005CM פאנק6ג'ון סינההכנעה טכנית32:40זוכהג'ון סינה3colspan="2"
תא הכתבים הצבאיים הוא מסגרת מקצועית מאורגנת של עיתונאים וכתבים ישראלים המסקרים בקביעות את תחום הצבא והביטחון.
התא פועל בתיאום עם דובר צה"ל, ומשמש גוף מתווך בין מערכות התקשורת לבין המערכת הצבאית, בעיקר בכל הנוגע למסירת מידע, תדרוכים, סיורים, וחלוקת חומרים לציבור.
חברות בתא נחשבת למסגרת מוסדית מקצועית, המותנית בעמידה בתבחינים שנקבעו על ידי צה"ל בעקבות המלצות ועדת פרוקצ'יה.
מסגרת תא הכתבים הצבאיים פועלת מזה עשורים כמנגנון מוסדר המאפשר שיח מקצועי בין צה"ל לבין כתבים המסקרים ענייני צבא וביטחון.
ההתפתחויות באמצעי התקשורת, ריבוי כלי המדיה, והמעבר לסיקור דיגיטלי רב־פלטפורמי הביאו לאורך השנים להרחבה ולעדכון מתמיד של מסגרת העבודה המשותפת.
בשנת 2018 הוקמה ועדת פרוקצ'יה, בראשות השופטת (בדימוס) אילה פרוקצ'יה, לבחינת ממשק העבודה בין דובר צה"ל לבין הכתבים הצבאיים.
הוועדה גיבשה עקרונות מחייבים באשר להיקף התא, תבחינים מוסדיים למערכות תקשורת, ותבחינים פרסונליים לכתבים המבקשים להצטרף.
המלצות ועדת פרוקצ'יה קבעו שורה של תנאים לצירוף כלי תקשורת וכתבים:
תבחינים מוסדיים – כלי תקשורת מוכר, מוביל ומבוסס, בעל תפוצה ונוכחות ציבורית משמעותית.
תבחינים פרסונליים – כתב בעל ניסיון בסיקור ביטחוני, עמידה בכללי האתיקה העיתונאית ובנורמות של סודיות ואחריות ציבורית.
היקף חברים מוגבל – כ־25 כתבים בלבד, כדי לאפשר תדרוך אפקטיבי, מענה מהיר, ושיתוף פעולה יעיל.
ב־22 בינואר 2025 פרסם דובר צה"ל קול קורא לכלי תקשורת המבקשים לשלב נציג מטעמם בתא, בעקבות "השינויים שחלו באמצעי התקשורת במלחמה".
דובר צה"ל, תת־אלוף דניאל הגרי, הורה על בחינה מחודשת של הרכב התא לאחר שנה בלבד מהבחינה הקודמת.
ב־23 במרץ 2025 הוגשו כל הבקשות לבחינת דובר צה"ל.
לאחר בחינה "יסודית ומעמיקה", בהתאם לעקרונות ועדת פרוקצ'יה ובהתאם לשינויים שחלו בתא בשש השנים מאז סיכום המלצות הוועדה, הוחלט על צירוף של שלושה כתבים חדשים.
צה"ל הדגיש כי ההחלטה נעשתה תוך שמירה על היקף מצומצם של כ־25 חברים, כדי לשמר את איכות התדרוכים והיכולת לתת מענה אפקטיבי.
תא פוטו-וולטאי (PV) או תא סולארי הוא התקן סולארי להפקה ישירה של אנרגיה חשמלית על ידי קליטת קרינה אלקטרומגנטית (אור) מן השמש (או מקור אור אחר).
מערך של תאים כאלה נקרא פאנל סולארי.
פעולתו של התא המודרני מבוססת על "האפקט הפוטו-וולטאי", שהתגלה בשנת 1839 על ידי המדען הצרפתי אלכסנדר אדמונד בקרל.
בשנת 1883 נבנה התא הפוטו-וולטאי הראשון מסלניום מצופה זהב.
הסבר תאורטי ניתן בשנת 1905 בידי אלברט איינשטיין לתופעה דומה, האפקט הפוטואלקטרי.
בשנת 1921 הוא קיבל פרס נובל עבור עבודה זו.
תא פוטואלקטרי יכול גם כן לייצר חשמל אך בנצילות נמוכה מאוד.
בשנת 1954 בנתה חברת בל את הלוח הפוטו-וולטאי הראשון העשוי סיליקון.
ב-1958 שיגרה ברית המועצות את הלוויין הראשון שעשה שימוש בתאים פוטו-וולטאיים, ובעקבותיה הלכה ארצות הברית.
נכון ל־2008 תחנת הכוח הפוטו-וולטאית הגדולה בעולם הייתה בסקסוניה, גרמניה, בהספק של כ־40 מגה-וואט, אך עד 2015 נבנו תחנות כוח בהיקפים של עד 570 מגה-וואט.
בהודו נמצא בשלבי בנייה פארק סולארי שיכלול מספר תחנות כוח בהספק כולל של 2245 מגה-ואט.
תא סולארי מודרני הוא דְיוֹדַה שמייצרת זרם חשמלי כאשר פוגע בה אור.
במקרה הפשוט ביותר, דיודה מורכבת משתי שכבות של מוליכים למחצה, לדוגמה - שתי שכבות של סיליקון מאולח.
שכבה אחת מכילה אילוח מסוג n (חומרים מימין לסיליקון בטבלה המחזורית, שנוטה לתת את האלקטרונים העודפים).
לעומתה, השכבה השנייה מכילה אילוח מסוג p, כלומר חומרים משמאל לסיליקון בטבלה המחזורית, שהם בעלי פחות אלקטרונים מאשר הסיליקון עצמו ונוטים לקחת אלקטרונים מאטומים אחרים, תוך יצירת חור אלקטרוני באטום הסיליקון ממנו באו.
חיבור מוליך למחצה מסוג n ומסוג p יוצר צומת PN, שבו שדה חשמלי בין האזורים שעזבו האלקטרונים ובאזורים שהתמלאו בהם החורים.
שדה זה מהווה את המפתח לפעולת התא הסולארי.
כאשר פוטון בעל אנרגיה מספקת פוגע באזור השדה, הוא מנתק אלקטרון מאטום הסיליקון, ויוצר זוג של אלקטרון חופשי וחור.
השדה החשמלי מפריד בין האלקטרון לחור ומביא את האלקטרון לצד N ואת החור לצד P.
כך נוצר זרם של אלקטרון אחד.
פוטונים רבים יצרו זרם רב של אלקטרונים, כלומר זרם חשמלי.
שלוש שיטות נפוצות להכנת התאים הן:
חד-גביש בשיטת צ'וֹחְרָלְסְקִי (Czochralski) - הסיליקון גדל בתור גביש יחיד גדול.
לאחר מכן, פורסים את הגביש לפרוסות דקיקות.
שיטה זו היא היקרה ביותר אך התא הפוטו-וולטאי שנוצר בשיטה זו הוא בעל הנצילות הגדולה ביותר.
שיטת הפולי-סיליקון - בשיטה זו מגדלים שכבה של הרבה תת-גבישים כלומר חומר רב-גביש שבו כל תת-גביש מתפקד כתא.
השיטה זולה משיטת צוחרלסקי, והיא נפוצה יחסית אך נצילות התאים נמוכה יותר.
שיטת המריחה - בשיטה זאת מורחים את הסיליקון על תבנית זכוכית.
זוהי הזולה ביותר מבין השיטות, אך גם נצילות התאים הנוצרים היא הנמוכה ביותר.
לכל תא סולרי יש פער אסור - האנרגיה המינימלית שהתא יכול לקלוט.
כאשר פוטון באנרגיה גבוהה מספיק נקלט על ידי התא, אלקטרון אחד נפרד מגרעינו ועובר מפס הערכיות לפס ההולכה.
הדבר יוצר יונים חיוביים (קטיונים) בפס ההולכה ויונים שליליים (אניונים) בפס הערכיות.
המשיכה בין היונים גורמת למסירת אלקטרונים מהשכבה התחתונה אל העליונה, וכך ליצירת זרם.
תאים סולאריים הפועלים על עיקרון פוטון מעורר אלקטרון מסוגלים לנצל עד 31% מאנרגיית השמש, אף על פי שבפועל הנצילות לרוב מגיעה רק עד 25%.
הטכנולוגיה המבטיחה ביותר כיום להגדלת ניצולת השמש היא על ידי החדרת אילוחים לננו-חלקיקים ויצירת מצב קוונטי המשחרר שני אלקטרונים בכל פגיעת פוטון.
היעילות התאורטית של מערכת כזו היא כ-50%.
פגיעות נוספות ביעילות המערכת נובעות מעננות, אבק על הקולטנים, זווית שמש משתנה, נזק לקולטנים כתוצאה מחום ומרחק הולכת הזרם עד הצרכן.
חברות רבות מספקות פתרונות לבעיות הללו, כגון ניקוי אוטומטי של אבק או בניית מערכת המסובבת את הקולטנים לכיוון השמש, אך פתרונות אלו מייקרים את המערכת.
בחשיפה לחום מאבדים קולטני השמש עד מחצית מזמן החיים שלהם עם כל עליה של 8 מעלות צלזיוס, לכן דווקא בתנאים אופטימליים של מדבר בו אין עננות וקיימת קרינה ישירה עלולים הקולטנים לאבד מיעילותם במהרה.
תא פוטו-וולטאי משמש בשימושים ביתיים ומסחריים.
בשימוש ביתי ניתן למצוא את התא הפוטו-וולטאי במבחר מכשירים חשמליים אשר משתמשים בו כמקור כח במקום סוללות, כגון מחשבי כיס, שעונים ואף מטענים לסוללות.
בשימוש מסחרי ניתן למצוא את התאים הפוטו-וולטאיים במקומות בהן לא ניתן להתחבר לרשת החשמל, כגון תאי טלפון מבודדים.
חוות של תאים פוטו-וולטאיים משמשים כמקורות ייצור חשמל ירוקים, בדומה לחוות רוח.
בתעשיית החלל התאים הפוטו-וולטאיים משמשים לאספקת חשמל לתחנות חלל וללוויינים.
בישראל ניתן לראות תאים פוטו-וולטאיים המותקנים על עמודי תאורה ליד תחנות הסעה מבודדות, וכן ביישובים קטנים בנגב ובערבה.
כמו כן גם מוסדות חינוך, מפעלים, חוות ורפתות המשתמשים בפאנלים סולאריים.
בשנים האחרונות נכנסו חברות ישראליות לשוק זה והן מציעות לרכישה תאים פוטו-וולטאיים לשימוש פרטי לצורך חיסכון בחשבון החשמל המשפחתי.
אפשר להתקין מונה חשמל דו-כיווני שמאפשר לימנות את אנרגיה המיוצר ו"למכור" אותו למעשה לחברת החשמל ובכך להקטין את חשבון החשמל.
במרכז הלאומי לאנרגיית השמש באוניברסיטת בן-גוריון נערכים מחקרים בתחום הפוטו-וולטאי, העוסקים בין השאר בתא פוטו-וולטאי מבוסס פחמן, ובייצור חשמל פוטו-וולטאי באמצעות שימוש במראה מרכזת גדולה.
ביולי 2008 עברה החלטת ממשלה בדבר עידוד הקמת תחנות פוטו-וולטאיות בישראל, וכן תקנות המקלות על הליך אישור התקנת לוחות סולאריים בטכנולוגיה פוטו-וולטאית על גגות בתים.
בשנת 2009 פורסם תעריף לתחנות בינוניות מבוססות תא-פוטו-וולטאי ובתחילת 2011 פורסם תעריף לתחנות כוח גדולות בטכנולוגיה זו.
פרסום התעריף האיץ את תהליך הקמת תחנות כוח פרטיות מבוססות טכנולוגיה זו, ותחנת כוח בינונית בהספק של כ-5 מגוואט כבר הוקמה בקיבוץ קטורה שבערבה ומחוברת לחשמל החל משנת 2011.
מחירם של הפנלים הפוטו-וולטאיים גבוה יחסית לתועלתם בהפקת חשמל.
נכון ל-2015, עלות מערכת המייצרת הספק שיא של קילוואט אחד הוא כ-10,000 שקלים.
בשל העובדה שהמערכת אינה מייצרת חשמל בלילה ובימים מעוננים וגשומים, ניתן לייצר במרכז הארץ באמצעות מערכת כזו כ-1,600 קוט"ש בשנה.
באזורים מדבריים נצילות המערכת יכולה להיות גבוהה יותר.
תא כתום, "תא סטודנטים נגד ההתנתקות", היה ארגון סטודנטים ימני שנטל חלק בפעילויות המחאה נגד תוכנית ההתנתקות.
הארגון הוקם על ידי קבוצת פעילים בראשותם של אריאל גלבוע ורונן שובל, מהאוניברסיטה העברית, בתחילת שנת הלימודים תשס"ה (2004).
הארגון מנה כ-4,000 סטודנטים, בכ-50 מוסדות לימוד אקדמיים.
חבריו נטלו חלק בפעילויות המחאה נגד תוכנית ההתנתקות, בשיתוף פעולה עם מועצת יש"ע.
שביתת רעב בת 12 ימים מול משרד ראש הממשלה, שהופסקה בהתערבות נשיא המדינה, משה קצב.
"ליל הגשרים הכתומים": תליית שלטים ב-50 גשרים מרכזים מאילת ועד מטולה, נגד תוכנית ההתנתקות.
שם הפעילות היה פרפרזה על ליל הגשרים.
"תל אביב כתומה" - חלוקה של למעלה מ-80,000 סרטים כתומים על מכוניות ברחבי העיר תל אביב.
הפגנה של כ-2,000 סטודנטים נגד תוכנית ההתנתקות מול אוניברסיטת ת"א.
הפגנה נוספת של 800 סטודנטים מול אוניברסיטת בר-אילן והענקת "תעודת עניות" לראש הממשלה.
השתתפות ב"צעדת ההתחברות" בכפר מימון ביולי 2005.
ארגון "גרעיני חיזוק" ביישובים מורג שבגוש קטיף וחומש שבצפון השומרון, שסייעו לתושבים לפני ההתנתקות.
לאחר ביצוע תוכנית ההתנתקות חדל הארגון לפעול.
בסוף שנת 2006 רונן שובל הקים יחד עם ארז תדמור את תנועת "אם תרצו".
תא ערפל, או לשכת וילסון הוא גלאי חלקיקים שהיה בשימוש נרחב בניסויי פיזיקת חלקיקים במהלך המאה ה-20.
תא ערפל מבוסס על העיקרון שלפיו יונים יכולים לשמש כאתרי התגרענות לצורך התעבות של אדי מים, במיוחד אם האוויר נמצא במצב רוויית יתר.
כאשר חלקיק טעון נכנס לתוך התא, הוא מיינן את אטומי האוויר שלאורך מסלולו, ויונים אלה גורמים להתעבות של אדי המים סביבם.
כתוצאה מכך, "שבילים" של טיפות מים זעירות מציינים את המסלול שעבר החלקיק.
אם מפעילים על החלקיק שדה מגנטי, ניתן לקבוע על-פי מסלולו את הסימן של המטען שלו ואת יחס המסה למטען שלו .
בגרסה הראשונית שלו, היה תא הערפל מלא באדי מים, וברגע המתאים התרחשה בו התרחבות אדיאבטית, אשר ציננה את האדים וגרמה להם להתעבות.
את תא הערפל בנה הפיזיקאי הסקוטי צ'ארלס וילסון, אשר חקר את היווצרותם של עננים ותופעות אופטיות באוויר לח.